ਸਾਲ 2009 ਵਿੱਚ ਜਗਦੀਸ਼ ਟਾਈਟਲਰ ਇੱਕ ਪ੍ਰੈੱਸ ਕਾਨਫਰੰਸ ਦੌਰਾਨ ਬੋਲਦੇ ਹੋਏ।

ਇਹ ਦਾਅਵਾ ਕੀਤਾ ਜਾ ਰਿਹਾ ਹੈ ਕਿ ਉਨ੍ਹਾਂ ਨੂੰ ਮੰਚ ਛੱਡ ਕੇ ਜਾਣ ਲਈ ਕਿਹਾ ਗਿਆ। 

ਜਦੋਂ ਮੀਡੀਆ ਦੁਆਰਾ ਟਾਈਟਲਰ ਨੂੰ ਇਸ ਬਾਰੇ ਪੁੱਛਿਆ ਗਿਆ ਤਾਂ ਉਨ੍ਹਾਂ ਨੇ ਕਿਹਾ ਕਿ ਅਜਿਹਾ ਨਹੀਂ ਹੈ।  

1984 ਵਿੱਚ ਸਿੱਖਾਂ ਦੇ ਕਤਲੇਆਮ ਦੇ ਸਬੰਧ 'ਚ ਜਗਦੀਸ਼ ਟਾਈਟਲਰ ਅਤੇ ਸੱਜਣ ਕੁਮਾਰ 'ਤੇ ਇਲਜ਼ਾਮ ਲੱਗੇ ਸਨ ਅਤੇ ਉਨ੍ਹਾਂ ਖ਼ਿਲਾਫ਼ ਕੇਸ ਦਰਜ ਹਨ।  

ਟਾਈਟਲਰ ਅਤੇ ਸਜਣ ਕੁਮਾਰ ਲਗਾਤਾਰ ਇਸ ਤੋਂ ਇੰਕਾਰ ਕਰਦੇ ਆਏ ਹਨ।

ਇਸ ਤੋਂ ਬਾਅਦ ਸੋਸ਼ਲ ਮੀਡੀਆ ਤੇ ਲੋਕਾਂ ਦੇ ਪ੍ਰਤਿਕਰਮ ਆਉਣੇ ਸ਼ੁਰੂ ਹੋਏ।

ਰੋਹਿਤ ਬਾਪਤ ਨੇ ਟਵੀਟ ਕੀਤਾ ਕਿ ਇਹ ਇਸ ਤਰ੍ਹਾਂ ਹੈ ਜਿਵੇਂ ਸਲਮਾਨ ਖ਼ਾਨ ਕਾਲੇ ਹਿਰਨ ਦੇ ਬਚਾਅ ਲਈ ਪੈਸੇ ਇੱਕਠੇ ਕਰ ਰਿਹਾ ਹੋਵੇ।

ਗੀਤਾਂਜਲੀ ਨੇ ਟਵੀਟ ਕੀਤਾ, "ਜਗਦੀਸ਼ ਟਾਈਟਲਰ ਜੋ ਕਿ ਸਿੱਖ ਕਤਲੇਆਮ ਮਾਮਲੇ ਵਿੱਚ ਦੋਸ਼ੀ ਹਨ ਉਹ ਉੱਥੇ ਮੌਜੂਦ ਸਨ। ਸ਼ਰਮਿੰਦਗੀ ਮਹਿਸੂਸ ਹੋਣ 'ਤੇ ਉਸ ਨੂੰ ਜਾਣ ਲਈ ਕਿਹਾ ਗਿਆ।"

ਉੱਥੇ ਹੀ ਰੂਚੀ ਸ਼ੁਕਲਾ ਲਿਖਦੀ ਹੈ, "ਰਾਜਘਾਟ ਤੇ ਰਾਹੁਲ ਗਾਂਧੀ ਵੱਲੋਂ ਭਾਈਚਾਰਕ ਸਾਂਝ ਲਈ 1984 ਸਿੱਖ ਕਤਲੇਆਮ ਮਾਮਲੇ ਵਿੱਚ ਮੁਲਜ਼ਮ ਜਗਦੀਸ਼ ਟਾਈਟਲਰ ਦੀ ਹਾਜ਼ਰੀ ਵਿੱਚ ਮੁਜ਼ਾਹਰਾ ਕੀਤਾ ਗਿਆ। ਅਗਲੀ ਵਾਰੀ ਉਹ ਅਤਿਵਾਦ ਖਿਲਾਫ਼ ਮੁਜ਼ਾਹਰਾ ਕਰਨਗੇ ਅਤੇ ਨਾਲ ਮੌਜੂਦ ਹੋਣਗੇ ਪਾਕਿਸਤਾਨੀ ਕੂਟਨੀਤਿਕ ਅਤੇ ਆਈਐੱਸਆਈ ਏਜੰਟ।"

ਡਾ. ਅਸ਼ੋਕ ਗਰੇਕਰ ਨੇ ਟਵੀਟ ਕੀਤਾ, "ਸੱਜਣ ਕੁਮਾਰ ਅਤੇ ਜਗਦੀਸ਼ ਟਾਈਟਲਰ ਚੂਹੇ ਮਾਰਨ ਦੀ ਨਕਲੀ ਦਵਾਈ ਖਾ ਕੇ ਖੁਦਕੁਸ਼ੀ ਕਰਨ ਦੀ ਕੋਸ਼ਿਸ਼ ਕਰ ਸਕਦੇ ਹਨ ਅਤੇ ਇਸ ਤਰ੍ਹਾਂ ਸਿੱਖਾਂ ਦਾ ਕਤਲ ਕਰਨ ਵਾਲੇ ਇਹ ਹਮਦਰਦੀ ਹਾਸਿਲ ਕਰ ਸਕਦੇ ਹਨ।"

ਆਰਚੀ ਨੇ ਟਵੀਟ ਕੀਤਾ, "ਸਿੱਖ ਕਤਲੇਆਮ ਦੇ ਦੋਸ਼ੀਆਂ ਜਗਦੀਸ਼ ਟਾਈਟਲਰ ਅਤੇ ਸੱਜਨ ਕੁਮਾਰ ਨਾਲ ਮੰਚ ਸਾਂਝਾ ਕਰਕੇ ਰਾਹੁਲ ਗਾਂਧੀ ਸ਼ਾਂਤੀ ਅਤੇ ਭਾਈਚਾਰੇ ਦੀ ਗੱਲ ਕਰਦੇ ਹਨ। ਇਹ ਬੇਹੱਦ ਸ਼ਰਮਨਾਕ ਹੈ।"

(ਬੀਬੀਸੀ ਪੰਜਾਬੀ ।)

ਰਾਹੁਲ ਗਾਂਧੀ ਦਾ ਸਿੱਖ ਕਤਲੇਆਮ ਦੇ ਦੋਸ਼ੀਆਂ ਜਗਦੀਸ਼ ਟਾਈਟਲਰ ਅਤੇ ਸੱਜਨ ਕੁਮਾਰ ਨਾਲ ਮੰਚ ਸਾਂਝਾ ਕਰਨ ਬਾਰੇ ਚਰਚਾ।